**04.07.2023. (2)**

**E-pasta nosaukums**

Līgumpartneriem par aktualizēto manipulāciju sarakstu no 01.07.2023.

**E-pasta teksts**

Nacionālais veselības dienests (turpmāk – Dienests) informē, ka ir veikta manipulāciju saraksta pārskatīšana un grozījumu sagatavošana – aktualizētais manipulāciju saraksts stājas spēkā ar 01.07.2023. Dienests skaidro, ka saskaņā ar Ministru kabineta 2018. gada 28. augusta noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 2.14. punktu Dienests sagatavo manipulāciju sarakstu, kuru saskaņā ar Noteikumu Nr.555 154.7. punktu saskaņo ar Veselības ministriju. Savukārt, līgumos par veselības aprūpes pakalpojumu sniegšanu un apmaksu noteikts, ka Dienesta pienākums ir informēt līgumpartnerus par izmaiņām manipulāciju sarakstā, lai līgumpartneri šo informāciju ņemtu vērā līgumu izpildē.

Aktualizētā manipulāciju saraksta versija pievienota vēstules pielikumā un tiks publicēta Dienesta tīmekļvietnes [www.vmnvd.gov.lv](http://www.vmnvd.gov.lv) sadaļā “Profesionāļiem” – “Pakalpojumu tarifi”. Tāpat šajā tīmekļvietnes sadaļā ir pieejamas vēsturiskās manipulāciju saraksta versijas un informācija par visām veiktajām izmaiņām – failā “Manipulāciju saraksta izmaiņu reģistrs”.

veiktajām izmaiņām – failā “Manipulāciju saraksta izmaiņu reģistrs”.

Dienests informē, ka līdz 31.12.2023. apmaksās jaunas piemaksas manipulācijas (30090-30099) mugurkaula ķirurģijā, ja pacientu hospitalizējis Neatliekamās medicīniskās palīdzības dienests vai hospitalizācija veikta ar ārsta konsilija lēmumu par neatliekamās palīdzības nepieciešamību. Manipulāciju mērķis ir neatliekamu operāciju gadījumā segt to faktiskās izmaksas. Reizē Dienests informē, ka ir pieprasīts papildu finansējums 2024. gadam, lai varētu paaugstināt tarifus mugurkaula ķirurģijas pamatmanipulācijām visos to pielietošanas gadījumos, nevis tikai neatliekamām operācijām.

Vienlaikus Dienests vērš uzmanību, ka no 01.06.2023. kompensējamo zāļu sarakstā medikamentam “Keytruda” (*Pembrolizumabum*) tiek mainīti kompensācijas nosacījumi un turpmāk tas tiks apmaksāts arī pacientiem ar galvas un kakla plakanšūnu vēzi (C00-C14, C30-C32), kuru audzēji ekspresē PD-L1 ar CPS ≥1. Attiecīgi Dienests norāda, ka manipulācijai 54020 “Prognostiskā operāciju un biopsiju materiāla imūnhistoķīmija (PD-L1)” tiek paplašināti apmaksas nosacījumi, paredzot apmaksu arī pacientiem ar apstiprinātu galvas un kakla plakanšūnu vēzi.

Ņemot vērā augstāk minēto informāciju, Dienests informē, ka plašāka informācija par plānotajām manipulāciju saraksta izmaiņām no 01.07.2023. ir pieejama vēstules pielikumā pievienotajos failos.

Jautājumu gadījumā par izmaiņām Dienests lūdz sazināties ar Ārstniecības pakalpojumu departamenta Pakalpojumu attīstības nodaļu, rakstot uz e-pastu: [inka.indriksone@vmnvd.gov.lv](mailto:inka.indriksone@vmnvd.gov.lv).

Pielikumā:

1. Valsts apmaksājamo veselības aprūpes pakalpojumu saraksts (manipulāciju saraksts) *excel* failā;
2. Manipulāciju saraksta izmaiņu reģistrs *excel* failā.

